

***ข่าวประชาสัมพันธ์***

**SCG ผนึกเครือข่าย ชวน รร.อนุบาล-ประถมฯ ทั่วประเทศ ประกวดคลิป “หนูน้อยกู้โลก”**

**ส่งเสริมการจัดการถุงนม รร. ใช้แล้วอย่างสร้างสรรค์ ชิงรางวัลรวมกว่า 1 แสนบาท**

**SCG** ร่วมกับ **SCGC สำนักงานคณะกรรมการการศึกษาขั้นพื้นฐาน กระทรวงศึกษาธิการ กรมส่งเสริมคุณภาพสิ่งแวดล้อม กระทรวงทรัพยากรธรรมชาติและสิ่งแวดล้อม และเครือข่าย** จัดกิจกรรม **“หนูน้อยกู้โลก”** ชวนโรงเรียนอนุบาล-ประถมศึกษาทั่วประเทศ ส่งคลิปวิดีโอ เล่าวิธีกู้โลกด้วยการจัดการถุงนมโรงเรียนใช้แล้วให้สร้างสรรค์และน่าสนใจ รับเกียรติบัตร ชิงโล่รางวัล และทุนการศึกษารวมกว่า 100,000 บาท

กิจกรรม “หนูน้อยกู้โลก” เป็นส่วนหนึ่งของโครงการ “ถุงนมกู้โลก” ที่ SCG และเครือข่าย ร่วมกันส่งเสริมการตัด ล้าง ตาก และรวบรวมถุงนมโรงเรียนกลับมาเป็นวัตถุดิบผลิตผลิตภัณฑ์พลาสติกรีไซเคิล เช่น เก้าอี้พลาสติกรีไซเคิล ที่สวยงาม มีอายุการใช้งานนานกว่า 10 ปี สร้างคุณค่าใหม่ให้ถุงนมที่เคยต้องถูกกำจัดด้วยการฝังกลบไปอย่างไร้ค่า เพื่อปลูกฝังจิตสำนึกให้เยาวชน พร้อมดึงพลังของหนูน้อยเหล่านั้น มาเป็นแรงบันดาลใจสำคัญในการชวนทุกคน “ใช้ให้คุ้ม-แยกให้เป็น-ทิ้งให้ถูก” สร้าง “เศรษฐกิจหมุนเวียน” เพื่อ สิ่งแวดล้อมดี สังคมดี ตามแนวทาง “ESG” (Environmental, Social, Governance)

**รร. ที่สนใจ สามารถส่งคลิปวิดีโอความยาวไม่เกิน 3 นาที** **พร้อมโครงร่างโครงการความยาว 1 หน้า A4 เข้าร่วมประกวด “หนูน้อยกู้โลก” ได้ ตั้งแต่วันที่ 15 พ.ย. 2565 - 13 ม.ค. 2566 สมัครและดูรายละเอียดเพิ่มเติมได้ที่ <https://www.scg.com/esg/highlight/kidsavetheworld> ชมวิดีโอประชาสัมพันธ์กิจกรรมได้ที่** [**https://www.youtube.com/watch?v=1pjoUpPrkyA**](https://www.youtube.com/watch?v=1pjoUpPrkyA) **และติดตามข่าวสารอื่นๆ ของเอสซีจีได้ที่ <https://www.scg.com/esg> /** [**https://scgnewschannel.com**](https://scgnewschannel.com) **/ Facebook: scgnewschannel / Twitter: @scgnewschannel หรือ Line@: @scgnewschannel**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*